nibzard/narodne-novine-full-text-markdown huggingface dataset:
## Odluku o razrješenju i imenovanju članova Odbora za podjelu državnih nagrada za znanost iz reda istaknutih znanstvenih djelatnika

### NN 46/2000 (3.5.2000.), Odluku o razrješenju i imenovanju članova Odbora za podjelu državnih nagrada za znanost iz reda istaknutih znanstvenih djelatnika

# ZASTUPNIČKI DOM HRVATSKOGA DRŽAVNOG SABORA

**1050**

Na temelju članka 80. Ustava Republike Hrvatske i članka
15. Zakona o hrvatskim državnim nagradama za znanost (»Narodne
novine«, br. 108/95., 104/97. i 142/98.) Zastupnički
dom Hrvatskoga državnog sabora na sjednici 26. travnja 2000.,
donio je

## ODLUKU

### O RAZRJEŠENJU I IMENOVANJU ČLANOVA ODBORA ZA PODJELU DRŽAVNIH NAGRADA ZA ZNANOST IZ REDA ISTAKNUTIH ZNANSTVENIH DJELATNIKA

I.

Razrješuju se dužnosti člana Odbora za podjelu
državnih nagrada za znanost iz reda istaknutih znanstvenih
djelatnika:

dr. sc. NEDJELJKO MIHANOVIĆ,

prof. dr. sc. ŽELIMIR SLADOLJEV,

prof. dr. sc. NIKOLA CINDRO,

prof. dr. sc. ZVONIMIR RUMBOLDT,

prof. dr. sc. ŽELJKO MATIĆ,

prof. dr. sc. PERO JURKOVIĆ,

prof. dr. sc. MARIJA IVEZIĆ,

akademik ŽELJKO KUĆAN,

prof. dr. sc. IVAN KATAVIĆ,

akademik DRAGAN DEKARIS,

prof. dr. sc. ĐURĐICA VASILJ.

II.

Za članove Odbora za podjelu državnih nagrada za znanost
imenuju se:

prof. dr. sc. BORIS ANZULOVIĆ, redoviti profesor na Veleučilištu
u Splitu,

akademik RADOSLAV KATIČIĆ, redoviti profesor slavenske
filologije Sveučilišta u Beču,

prof. dr. sc. ZVONIMIR LAUC, redoviti profesor Pravnog fakulteta
Sveučilišta u Osijeku,

prof. dr. sc. VLADIMIR MIKULIČIĆ, redoviti profesor
Fakulteta elektrotehnike i računarstva Sveučilišta
u Zagrebu,

dr. sc. ĐURO MILJANIĆ, znanstveni savjetnik u Inistitutu
»Ruđer Bošković«, Zagreb,

dr. sc. KATARINA OTT, viši znanstveni suradnik i ravnatelj
Instituta za javne financije u Zagrebu,

prof. dr. sc. MARKO PEĆINA, redoviti profesor Medicinskog
fakulteta Sveučilišta u Zagrebu,

akademik VLATKO SILOBRČIĆ, redoviti profesor Medicinskog
fakulteta Sveučilišta u Zagrebu,

prof. dr. sc. ANTE SIMONIĆ, zastupnik u Zastupničkom
domu Hrvatskoga državnog sabora,

prof. dr. sc. MARKO TADIĆ, redoviti profesor Prirodoslovno-matematičkog
fakulteta Sveučilišta u Zagrebu, Matematičkog
odjela,

prof. dr. sc. MARIJA TURK, redoviti profesor Filozofskog fakulteta
Sveučilišta u Rijeci,

prof. dr. sc. ĐURĐICA VASILJ, redoviti profesor Agronomskog
fakulteta Sveučilišta u Zagrebu.

Klasa: 021-13/00-06/10
Zagreb, 26. travnja 2000.

ZASTUPNIČKI DOM
HRVATSKOGA DRŽAVNOG SABORA

Predsjednik
Zastupničkog doma
Hrvatskoga državnog sabora
**Zlatko Tomčić, dipl. ing.,** v. r.

Odluka, NN 46/2000-1050
## Odluka o imenovanju članova Odbora za pravosuđe Zastupničkog doma Hrvatskoga državnog sabora iz reda javnih, znanstvenih i stručnih djelatnika

### NN 46/2000 (3.5.2000.), Odluka o imenovanju članova Odbora za pravosuđe Zastupničkog doma Hrvatskoga državnog sabora iz reda javnih, znanstvenih i stručnih djelatnika

# ZASTUPNIČKI DOM HRVATSKOGA DRŽAVNOG SABORA

**1051**

Na temelju članka 80. Ustava Republike Hrvatske i članka
75. Poslovnika Zastupničkog doma Hrvatskoga državnog
sabora, Zastupnički dom Hrvatskoga državnog sabora
na sjednici 26. travnja 2000., donio je

## ODLUKU

### O IMENOVANJU ČLANOVA ODBORA ZA PRAVOSUÐE ZASTUPNIČKOG DOMA HRVATSKOGA DRŽAVNOG SABORA IZ REDA JAVNIH, ZNANSTVENIH I STRUČNIH DJELATNIKA

Za članove Odbora za pravosuđe Zastupničkog
doma Hrvat-
skoga državnog sabora iz reda javnih, znanstvenih i stručnih
djelatnika imenuju se:

IVICA CRNIĆ, odvjetnik,

TOMISLAV DUJMIĆ zamjenik Državnog odvjetnika Republike
Hrvatske,

dr. sc. IVO GRBIN, sudac Vrhovnog suda Republike Hrvatske,

dr. sc. HRVOJE KAČER, docent na katedri za građansko
i trgovačko pravo Pravnog fakulteta Sveučilišta
u Splitu,

mr. sc. MILJENKO KOVAČ, odvjetnik,

prof. dr. sc. DAVOR KRAPAC, redoviti profesor na katedri kaznenog
procesnog prava Pravnog fakulteta Sveučilišta u Zagrebu.

Klasa: 021-13/00-07/14
Zagreb, 26. travnja 2000.

ZASTUPNIČKI DOM
HRVATSKOGA DRŽAVNOG SABORA

Predsjednik
Zastupničkog doma
Hrvatskoga državnog sabora
**Zlatko Tomčić, dipl. ing.,** v. r.

Odluka, NN 46/2000-1051
## Odluka o razrješenju i izboru člana Odbora za useljeništvo Zastupničkog doma Hrvatskoga državnog sabora

### NN 46/2000 (3.5.2000.), Odluka o razrješenju i izboru člana Odbora za useljeništvo Zastupničkog doma Hrvatskoga državnog sabora

# ZASTUPNIČKI DOM HRVATSKOGA DRŽAVNOG SABORA

**1052**

Na temelju članka 80. Ustava Republike Hrvatske i članka
81. Poslovnika Zastupničkog doma Hrvatskoga državnog
sabora, Zastupnički dom Hrvatskoga državnog sabora
na sjednici 26. travnja 2000., donio je

## ODLUKU

### O RAZRJEŠENJU I IZBORU ČLANA ODBORA ZA USELJENIŠTVO ZASTUPNIČKOG DOMA HRVATSKOGA DRŽAVNOG SABORA

I.

Razrješuje se člana Odbora za useljeništvo Zastupničkog
doma Hrvatskoga državnog sabora MIRJANA DIDOVIĆ.

II.

Za člana Odbora za useljeništvo Zastupničkog
doma Hrvatskoga državnog sabora bira se SONJA BOROVČAK.

Klasa: 021-13/00-03/45
Zagreb, 26. travnja 2000.

ZASTUPNIČKI DOM
HRVATSKOGA DRŽAVNOG SABORA

Predsjednik
Zastupničkog doma
Hrvatskoga državnog sabora
**Zlatko Tomčić, dipl. ing.,** v. r.

Odluka, NN 46/2000-1052
## Odluka o pristupanju promjeni Ustavnog zakona o ljudskim pravima i slobodama i o pravima etničkih i nacionalnih zajednica ili manjina u Republici Hrvatskoj

### NN 46/2000 (3.5.2000.), Odluka o pristupanju promjeni Ustavnog zakona o ljudskim pravima i slobodama i o pravima etničkih i nacionalnih zajednica ili manjina u Republici Hrvatskoj

# ZASTUPNIČKI DOM HRVATSKOGA DRŽAVNOG SABORA

**1053**

Na temelju članka 14. i 15. Ustava Republike Hrvatske,
Zastupnički dom Hrvatskoga državnog sabora na sjednici
28. travnja 2000., donio je

## ODLUKU

### O PRISTUPANJU PROMJENI USTAVNOG ZAKONA O LJUDSKIM PRAVIMA I SLOBODAMA I O PRAVIMA ETNIČKIH I NACIONALNIH ZAJEDNICA ILI MANJINA U REPUBLICI HRVATSKOJ

I. Pristupa se promjeni Ustavnog zakona o ljudskim pravima i slobodama
i o pravima etničkih i nacionalnih zajednica ili manjina
u Republici Hrvatskoj prema Prijedlogu promjene Ustavnog zakona
o ljudskim pravima i slobodama i o pravima etničkih i nacionalnih
zajednica ili manjina u Republici Hrvatskoj, s Prijedlogom nacrta
Ustavnog zakona o izmjenama i dopunama Ustavnog zakona o ljudskim
pravima i slobodama i o pravima etničkih i nacionalnih
zajednica ili manjina u Republici Hrvatskoj, kojeg je na temelju
članka 136. Ustava Republike Hrvatske podnijela Vlada Republike
Hrvatske.

II. Utvrđuje se Nacrt Ustavnog zakona o izmjenama i dopunama
Ustavnog zakona o ljudskim pravima i slobodama i o pravima etničkih
i nacionalnih zajednica ili manjina u Republici Hrvatskoj, u tekstu
u kojem ga je podnijela Vlada Republike Hrvatske.

III. Odbor za Ustav, Poslovnik i politički sustav Zastupničkog
doma Hrvatskoga državnog sabora, sukladno odredbi članka
58. stavka 1. podstavka 3. i 4. Poslovnika Zastupničkog
doma Hrvatskoga državnog sabora, na temelju i u okviru Nacrta
Ustavnog zakona o izmjenama i dopunama Ustavnog zakona o ljudskim
pravima i slobodama i o pravima etničkih i nacionalnih
zajednica ili manjina u Republici Hrvatskoj, te primjedaba i prijedloga
iznesenih u raspravi, podnijet će Zastupničkom domu
Hrvatskoga državnog sabora Prijedlog Ustavnog zakona o izmjenama
i dopunama Ustavnog zakona o ljudskim pravima i slobodama i o
pravima etničkih i nacionalnih zajednica ili manjina u
Republici Hrvatskoj.

Klasa: 016-02/00-01/01
Zagreb, 28. travnja 2000.

ZASTUPNIČKI DOM
HRVATSKOGA DRŽAVNOG SABORA

Predsjednik
Zastupničkog doma
Hrvatskoga državnog sabora
**Zlatko Tomčić, dipl. ing.,** v. r.

Odluka, NN 46/2000-1053
## Odluka o razrješenju zamjenice predstojnika Ureda Predsjednika Republike Hrvatske i savjetnice Predsjednika Republike Hrvatske za politička pitanja

### NN 46/2000 (3.5.2000.), Odluka o razrješenju zamjenice predstojnika Ureda Predsjednika Republike Hrvatske i savjetnice Predsjednika Republike Hrvatske za politička pitanja

# PREDSJEDNIK REPUBLIKE HRVATSKE

**1054**

Na temelju odredbe članka 106. Ustava Republike Hrvatske
te članka 6. Odluke o Uredu Predsjednika Republike Hrvatske
(»Narodne novine«, broj 86/94 i 24/00), donosim

## ODLUKU

### O RAZRJEŠENJU ZAMJENICE PREDSTOJNIKA UREDA PREDSJEDNIKA REPUBLIKE HRVATSKE I SAVJETNICE PREDSJEDNIKA REPUBLIKE HRVATSKE ZA POLITIČKA PITANJA

VESNA ŠKARE OŽBOLT razrješuje se dužnosti
zamjenice predstojnika Ureda Predsjednika Republike Hrvatske i
dužnosti savjetnice Predsjednika Republike Hrvatske za politička
pitanja, na osobni zahtjev.

Ova Odluka stupa na snagu 30. travnja 2000. godine.

Broj: 01-081-00-1176/2
Zagreb, 25. travnja 2000.

Predsjednik
Republike Hrvatske **Stjepan Mesić,** v. r.

Odluka, NN 46/2000-1054
## Odluka o razrješenju veleposlanika u Ministarstvu vanjskih poslova Republike Hrvatske

### NN 46/2000 (3.5.2000.), Odluka o razrješenju veleposlanika u Ministarstvu vanjskih poslova Republike Hrvatske

# PREDSJEDNIK REPUBLIKE HRVATSKE

**1055**

Na temelju članka 99. stavka 2. Ustava Republike Hrvatske
i članka 22. Zakona o vanjskim poslovima (»Narodne
novine« broj 48/96.), donosim

## ODLUKU

### O RAZRJEŠENJU VELEPOSLANIKA U MINISTARSTVU VANJSKIH POSLOVA REPUBLIKE HRVATSKE

DAŠA BRADIČIĆ razrješuje se dužnosti
veleposlanika u Ministarstvu vanjskih poslova Republike Hrvatske.

Ova Odluka stupa na snagu danom donošenja.

Broj: 01-081-00-1156/2
Zagreb, 21. travnja 2000.

Predsjednik
Republike Hrvatske
**Stjepan Mesić,** v. r.

Odluka, NN 46/2000-1055
## Odluka o odlikovanju generala Wesley K. Clarka Redom kneza Trpimira s ogrlicom i Danicom

### NN 46/2000 (3.5.2000.), Odluka o odlikovanju generala Wesley K. Clarka Redom kneza Trpimira s ogrlicom i Danicom

# PREDSJEDNIK REPUBLIKE HRVATSKE

**1056**

Na temelju članka 98. Ustava Republike Hrvatske i članka
2., stavak 1., Zakona o odlikovanjima i priznanjima Republike
Hrvatske (»Narodne novine«, broj 20/95), donosim

## ODLUKU

kojom se

odlikuje

**general Wesley K. Clark**

### REDOM KNEZA TRPIMIRA S OGRLICOM I DANICOM

za osobit doprinos razvitku odnosa Sjedinjenih Američkih
Država i Republike Hrvatske, kao i za uspješnu suradnju
oružanih snaga Republike Hrvatske s američkim oružanim
snagama i NATO savezom.

Broj: 01-051/00-5-1/1
Zagreb, 25. travnja 2000.

Predsjednik
Republike Hrvatske **Stjepan Mesić,** v. r.

Odluka, NN 46/2000-1056
## Odluka o odlikovanju Nj. E. Dr. Volker Haaka Redom kneza Branimira s ogrlicom

### NN 46/2000 (3.5.2000.), Odluka o odlikovanju Nj. E. Dr. Volker Haaka Redom kneza Branimira s ogrlicom

# PREDSJEDNIK REPUBLIKE HRVATSKE

**1057**

Na temelju članka 98. Ustava Republike Hrvatske i članka
2., stavak 1., Zakona o odlikovanjima i priznanjima Republike
Hrvatske (»Narodne novine«, broj 20/95), donosim

## ODLUKU

kojom se

odlikuje

**Nj. E. dr. Volker Haak**

### REDOM KNEZA BRANIMIRA S OGRLICOM

za doprinos razvitku prijateljskih odnosa i suradnje između
Republike Hrvatske i Savezne Republike Njemačke, za vrijeme
obnašanja dužnosti njemačkog veleposlanika u
Republici Hrvatskoj, od 1996. do 2000. godine.

Broj: 01-051-00-6-1/1
Zagreb, 27. travnja 2000.

Predsjednik
Republike Hrvatske **Stjepan Mesić,** v. r.

Odluka, NN 46/2000-1057
## Odluka o dopuni Odluke o osnivanju i imenovanju članova Radne skupine Predsjednika Republike za izradu prijedloga strategije informatičkog razvitka u Republici Hrvatskoj

### NN 46/2000 (3.5.2000.), Odluka o dopuni Odluke o osnivanju i imenovanju članova Radne skupine Predsjednika Republike za izradu prijedloga strategije informatičkog razvitka u Republici Hrvatskoj

# PREDSJEDNIK REPUBLIKE HRVATSKE

**1058**

Na temelju odredbe članka 106. Ustava Republike Hrvatske,
donosim

## ODLUKU

### O DOPUNI ODLUKE O OSNIVANJU I IMENOVANJU ČLANOVA RADNE SKUPINE PREDSJEDNIKA REPUBLIKE ZA IZRADU PRIJEDLOGA STRATEGIJE INFORMATIČKOG RAZVITKA U REPUBLICI HRVATSKOJ

I.

U Odluci o osnivanju i imenovanju članova Radne skupine
Predsjednika Republike za izradu prijedloga strategije informatičkog
razvitka u Republici Hrvatskoj (u daljnjem tekstu: Radna skupina)
broj: 01-081-00-1127/1 od 19. travnja 2000., točka II dopunjuje
se riječima:

Marijan Frković, član Radne skupine.

II.

Ova Odluka stupa na snagu danom donošenja, a primjenjuje
se od 19. travnja 2000. godine.

Broj: 01-081-00-1127/2
Zagreb, 26. travnja 2000.

Predsjednik
Republike Hrvatske
**Stjepan Mesić,** v. r.

Odluka, NN 46/2000-1058
## Uredba o određivanju granice pomorskog dobra na dijelu k. O. Crikvenica

### NN 46/2000 (3.5.2000.), Uredba o određivanju granice pomorskog dobra na dijelu k. O. Crikvenica

# VLADA REPUBLIKE HRVATSKE

**1059**

Na temelju članka 50. stavka 6. Pomorskog zakonika (»Narodne
novine«, br. 17/94, 74/94 i 43/96), Vlada Republike Hrvatske
je na sjednici održanoj 27. travnja 2000. godine, donijela

## UREDBU

### O ODREÐIVANJU GRANICE POMORSKOG DOBRA NA DIJELU k. o. CRIKVENICA

Članak 1.

Ovom Uredbom određuje se granica pomorskog dobra na dijelu
k.o. Crikvenica, za područje Gradske plaže - Crikvenica.

Članak 2.

Granica pomorskog dobra iz članka 1. ove Uredbe započinje
u točki 1, odnosno na završetku betonskog molića
koji ujedno predstavlja početak žičane ograde
Gradske plaže. Od točke 1 granica nastavlja žičanom
ogradom u pravcu sjeveroistoka do točke 2 u kojoj se lomi
u pravcu sjeverozapada, te prateći nadalje žičanu
ogradu dolazi do točke 3. U točki 3 granica se lomi
pod pravim kutem i nastavlja u pravcu sjeveroistoka preko ulazne
rampe Gradske plaže nadalje žičanom ogradom,
te zaobilazeći turističku ambulantu između točaka
4 i 5 nastavlja žičanom ogradom do točke 6,
koja ujedno predstavlja presjek produžetka pravca žičane
ograde prepumpne kanalizacijske stanice i pravca kopnenog ruba
ceste Dramalj - Crikvenica. U točki 6 granica se lomi i
nastavlja u pravcu sjeverozapada nadalje prateći morski
rub ceste Dramalj - Crikvenica sve do točke 7. Od točke
7 nastavlja rubom betonirane pješačke staze za Crni
molo i dolazi do točke 8 od kuda nastavlja žičanom
ogradom Gradske plaže do točke 9. Od točke
9 granica nastavlja u istom pravcu betonskim rubnjakom pa nadalje
betonskim zidom sve do točke 10 gdje izbija na morsku obalu
i gdje za područje Gradske plaže - Crikvenica i završava,
a sve kako je nacrtano i označeno u grafičkom prilogu,
na snimci stvarnog stanja k.o. Crikvenica, broj lista 1 i 2 u
mjerilu 1 : 1000.

Članak 3.

Grafički prilozi iz članka 2. ove Uredbe, sastavni
su dio Uredbe i ne objavljuju se u »Narodnim novinama«.

Članak 4.

Na temelju ove Uredbe nadležna tijela izvršit će
potrebne radnje u svezi evidencije pomorskog dobra.

Članak 5.

Ova Uredba stupa na snagu osmog dana od dana objave u »Narodnim
novinama«.

Klasa: 934-01/00-02/24
Urbroj: 5030116-00-1
Zagreb, 27. travnja 2000.

Potpredsjednik,
zamjenik predsjednika
**dr. sc. Goran Granić,** v. r.

Uredba, NN 46/2000-1059
## Uredba o određivanju granice pomorskog dobra na dijelu k. o. Crikvenica

### NN 46/2000 (3.5.2000.), Uredba o određivanju granice pomorskog dobra na dijelu k. o. Crikvenica

# VLADA REPUBLIKE HRVATSKE

**1060**

Na temelju članka 50. stavka 6. Pomorskog zakonika (»Narodne
novine«, br. 17/94, 74/94 i 43/96), Vlada Republike Hrvatske
je na sjednici održanoj 27. travnja 2000. godine, donijela

## UREDBU

### O ODREÐIVANJU GRANICE POMORSKOG DOBRA NA DIJELU k. o. CRIKVENICA

Članak 1.

Ovom Uredbom određuje se granica pomorskog dobra na dijelu
k.o. Crikvenica, za područje Balustrada - Crikvenica.

Članak 2.

Granica pomorskog dobra iz članka 1. ove Uredbe započinje
na morskoj obali u točki 1, gdje se sastaju betonski plato
plivališta i sjeverozapadni rub Malog mola. Od točke
1, granica nastavlja u pravcu sjeveroistoka rubom kamenih ploča
Malog mola sve do točke 2, odnosno do mjesta gdje navedeni
rub siječe produžetak pravca morskog ruba ceste Dramalj
- Crikvenica. U točki 2 granica se lomi pod pravim kutom
i nastavlja produžetkom pravca morskog ruba ceste do točke
3, od koje nadalje prati morski rub ceste sve do točke
4. U točki 4, odnosno presjeku pravca morskog ruba ceste
i produžetka pravca žičane ograde prepumpne
kanalizacijske stanice, granica se lomi i nastavlja u pravcu jugozapada
žičanom ogradom prepumpne kanalizacijske stanice,
te zaobilazeći turističku ambulantu između točaka
5 i 6 nastavlja preko ulazne rampe Gradske plaže i nadalje
žičanom ogradom do točke 7. U točki
7 granica se lomi i nastavlja žičanom ogradom Gradske
plaže do točke 8 gdje se ponovno lomi i nadalje žičanom
ogradom i u točki 9 izbija na morsku obalu gdje za područje
Balustrada - Crikvenica i završava, a sve kako je nacrtano
i označeno u grafičkom prilogu, na snimci stvarnog
stanja k.o. Crikvenica, broj lista 1 i 2 u mjerilu 1 : 1000.

Članak 3.

Grafički prilozi iz članka 2. ove Uredbe, sastavni
su dio Uredbe i ne objavljuju se u »Narodnim novinama«.

Članak 4.

Na temelju ove Uredbe nadležna tijela izvršit će
potrebne radnje u svezi evidencije pomorskog dobra.

Članak 5.

Ova Uredba stupa na snagu osmog dana od dana objave u »Narodnim
novinama«.

Klasa: 934-01/00-02/24
Urbroj: 5030116-00-3
Zagreb, 27. travnja 2000.

Potpredsjednik,
zamjenik predsjednika
**dr. sc. Goran Granić,** v. r.

Uredba, NN 46/2000-1060
## Odluka o izuzimanju od zabrane raspolaganja nekretninama na teritoriju Republike Hrvatske pravnih osoba sa sjedištem u Republici Sloveniji, Republici Makedoniji i Bosni i Hercegovini

### NN 46/2000 (3.5.2000.), Odluka o izuzimanju od zabrane raspolaganja nekretninama na teritoriju Republike Hrvatske pravnih osoba sa sjedištem u Republici Sloveniji, Republici Makedoniji i Bosni i Hercegovini

# VLADA REPUBLIKE HRVATSKE

**1063**

Na temelju članka 2. Uredbe o zabrani raspolaganja nekretninama
na teritoriju Republike Hrvatske (»Narodne novine«,
broj 36/91) i članka 30. stavka 2. Zakona o Vladi Republike
Hrvatske (»Narodne novine«, br. 101/98 i 15/2000), Vlada
Republike Hrvatske je na sjednici održanoj 27. travnja 2000.
godine, donijela

## ODLUKU

### O IZUZIMANJU OD ZABRANE RASPOLAGANJA NEKRETNINAMA NA TERITORIJU REPUBLIKE HRVATSKE PRAVNIH OSOBA SA SJEDIŠTEM U REPUBLICI SLOVENIJI, REPUBLICI MAKEDONIJI I BOSNI I HERCEGOVINI

I.

Izuzimaju se od zabrane raspolaganja nekretnine iz članka
1. Uredbe o zabrani raspolaganja nekretninama na teritoriju Republike
Hrvatske (»Narodne novine«, broj 36/91) na kojima pravo
korištenja, raspolaganja ili upravljanja imaju pravne osobe
sa sjedištem u Republici Sloveniji, Republici Makedoniji
i Bosni i Hercegovini, a koje su stečene naplatnim pravnim
putem, ako je to u interesu Republike Hrvatske, njenih građana
ili pravnih osoba sa sjedištem u Republici Hrvatskoj.

II.

Ovlašćuje se ministar pravosuđa, uprave i lokalne
samouprave da u svakom pojedinom slučaju raspolaganja nekretninama
iz točke I. ove Odluke utvrdi jesu li ispunjeni uvjeti
propisani tom točkom i postoje li kakve pravne zapreke,
te na temelju toga, i prethodno pribavljenog mišljenja Ministarstva
gospodarstva i Državnog pravobraniteljstva Republike Hrvatske,
izda suglasnost za raspolaganje tim nekretninama.

III.

Ova Odluka stupa na snagu danom objave u »Narodnim novinama«.

Klasa: 940-01/00-03/05
Urbroj: 5030109-00-1
Zagreb, 27. travnja 2000.

Potpredsjednik,
zamjenik predsjednika
**dr. sc. Goran Granić,** v. r.

Odluka, NN 46/2000-1063
## Rješenje o razrješenju ravnateljice Državnog zavoda za zaštitu obitelji, materinstva i mladeži

### NN 46/2000 (3.5.2000.), Rješenje o razrješenju ravnateljice Državnog zavoda za zaštitu obitelji, materinstva i mladeži

# VLADA REPUBLIKE HRVATSKE

**1066**

Na temelju članka 30. stavka 4. Zakona o Vladi Republike
Hrvatske (»Narodne novine«, br. 101/98 i 15/2000) i
članka 47. stavka 2. Zakona o sustavu državne uprave
(»Narodne novine«, br. 75/93, 92/96, 48/99 i 15/2000),
Vlada Republike Hrvatske je na sjednici održanoj 27. travnja
2000. godine donijela

## RJEŠENJE

### O RAZRJEŠENJU RAVNATELJICE DRŽAVNOG ZAVODA ZA ZAŠTITU OBITELJI, MATERINSTVA I MLADEŽI

Razrješuje se dr. sc. ŠTEFANIJA BORTEK KNEŠAUREK
dužnosti ravnateljice Državnog zavoda za zaštitu
obitelji, materinstva i mladeži.

Klasa: 080-02/00-02/172
Urbroj: 50304/2-00-01
Zagreb, 27. travnja 2000.

Predsjednik
**Ivica Račan,** v. r.

Rješenje, NN 46/2000-1066
## Rješenje o imenovanju ravnateljice Državnog zavoda za zaštitu obitelji, materinstva i mladeži

### NN 46/2000 (3.5.2000.), Rješenje o imenovanju ravnateljice Državnog zavoda za zaštitu obitelji, materinstva i mladeži

# VLADA REPUBLIKE HRVATSKE

**1067**

Na temelju članka 30. stavka 4. Zakona o Vladi Republike
Hrvatske (»Narodne novine«, br. 101/98 i 15/2000) i
članka 47. stavka 2. Zakona o sustavu državne uprave
(»Narodne novine«, br. 75/93, 92/96, 48/99 i 15/2000),
Vlada Republike Hrvatske je na sjednici održanoj 27. travnja
2000. godine donijela

## RJEŠENJE

### O IMENOVANJU RAVNATELJICE DRŽAVNOG ZAVODA ZA ZAŠTITU OBITELJI, MATERINSTVA I MLADEŽI

Imenuje se dr. sc. ADINDA DULČIĆ ravnateljicom Državnog
zavoda za zaštitu obitelji, materinstva i mladeži.

Klasa: 080-02/00-01/172
Urbroj: 50304/2-00-01
Zagreb, 27. travnja 2000.

Predsjednik
**Ivica Račan,** v. r.

Rješenje, NN 46/2000-1067
## Rješenje o dopuni Rješenja o određivanju zdravstvenih organizacija za obavljanje zdravstvenih pregleda djelatnika i građana za držanje i nošenje oružja

### NN 46/2000 (3.5.2000.), Rješenje o dopuni Rješenja o određivanju zdravstvenih organizacija za obavljanje zdravstvenih pregleda djelatnika i građana za držanje i nošenje oružja

# MINISTARSTVO UNUTARNJIH POSLOVA

**1068**

Temeljem članka 18. stavka 4. Zakona o oružju (»Narodne
novine«, br. 69/92, 26/93, 43/93, 29/94, 108/95, 20/97 i
27/99) ministar unutarnjih poslova, uz suglasnost ministra zdravstva,
donosi

## RJEŠENJE

### O DOPUNI RJEŠENJA O ODREÐIVANJU ZDRAVSTVENIH ORGANIZACIJA ZA OBAVLJANJE ZDRAVSTVENIH PREGLEDA DJELATNIKA I GRAÐANA ZA DRŽANJE I NOŠENJE ORUŽJA

I.

U Rješenju o određivanju zdravstvenih organizacija za
obavljanje zdravstvenih pregleda djelatnika i građana za držanje
ili držanje i nošenje oružja (»Narodne novine«,
br. 5/93, 16/93, 59/93, 13/94, 95/95, 17/96, 50/96, 54/96, 67/96,
110/96, 35/97, 76/97, 87/97, 10/98, 28/98, 40/98, 78/98, 100/98,
148/98, 161/98, 42/99, 79/99, 86/99, 100/99, 115/99, 130/99, 148/99,
11/2000, 25/2000, 29/2000 i 38/2000) u točki I. iza rednog
broja 111. dodaju se brojevi i riječi:

»112. Specijalistička ordinacija medicine rada, Dragan
Terzić, dr. med., spec. medicine rada i Antun Hoffert, dr.
med., spec. medicine rada, u zakupu u Domu zdravlja Osijek, Osijek,
Reisnerova 34 b.;

113. Specijalistička ordinacija medicine rada dr. sc. Jadranka
Božin Juračić, dr. med., spec. medicine rada,
Vesna Spadoni Krivičić, dr. med., spec. medicine
rada i Dragica Rossi Gašparović, dr. med., spec. medicine
rada u zakupu u Domu zdravlja Rijeka, Ive Marinkovića 11;

114. Specijalistička ordinacija medicine rada Jadranka
Ferenc Ledić, dr. med., spec. medicine rada i Oto Majerus,
dr. med., spec. medicine rada, u zakupu u Domu zdravlja Koprivnica,
Florijanski trg 4.«.

II.

Ovo rješenje stupa na snagu osmog dana od dana objave u »Narodnim
novinama«.

Broj: 511-01-42-14256/2-2000
Zagreb, 17. travnja 2000.

Ministar
**Šime Lučin,** v. r.

Rješenje, NN 46/2000-1068
## Presuda Upravnog suda Republike Hrvatske Us-3430/2000-4 od 28. travnja 2000.

### NN 46/2000 (3.5.2000.), Presuda Upravnog suda Republike Hrvatske Us-3430/2000-4 od 28. travnja 2000.

Presuda, NN 46/2000-1072
## Pravilnik o ukidanju Pravilnika o vođenju upisnika proizvođača i o uvjetima za obavljanje djelatnosti proizvodnje duhanskih proizvoda

### NN 47/2000 (5.5.2000.), Pravilnik o ukidanju Pravilnika o vođenju upisnika proizvođača i o uvjetima za obavljanje djelatnosti proizvodnje duhanskih proizvoda

# MINISTARSTVO POLJOPRIVREDE I ŠUMARSTVA

**1073**

Temeljem članka 24. i 25., te članka 30. stavak
1. točka 4. Zakona o duhanu (»Narodne novine«,
br. 69/99), ministar poljoprivrede i šumarstva donosi

## PRAVILNIK

### O UKIDANJU PRAVILNIKA O VOĐENJU UPISNIKA PROIZVOĐAČA I O UVJETIMA ZA OBAVLJANJE DJELATNOSTI PROIZVODNJE DUHANSKIH PROIZVODA

Članak 1.

Ukida se Pravilnik o vođenju upisnika proizvođača
i o uvjetima za obavljanje djelatnosti proizvodnje duhanskih proizvoda
(»Narodne novine«, br. 3/00).

Članak 2.

Ovaj Pravilnik stupa na snagu osmog dana od dana objave u »Narodnim
novinama«.

Klasa: 011-02/00-01/40
Urbroj: 525-1-00-1
Zagreb, 2. svibnja 2000.

Ministar
**mr. sc. Božidar Pankretić,** v. r.

Pravilnik, NN 47/2000-1073
## Pravilnik o ukidanju Pravilnika o vođenju upisnika o markama duhanskih proizvoda te upisnika o uvoznicima i izvoznicima duhana i duhanskih proizvoda

### NN 47/2000 (5.5.2000.), Pravilnik o ukidanju Pravilnika o vođenju upisnika o markama duhanskih proizvoda te upisnika o uvoznicima i izvoznicima duhana i duhanskih proizvoda

# MINISTARSTVO POLJOPRIVREDE I ŠUMARSTVA

**1074**

Temeljem članka 26. do 31. Zakona o duhanu (»Narodne
novine«, br. 69/99), ministar poljoprivrede i šumarstva
donosi

## PRAVILNIK

### O UKIDANJU PRAVILNIKA O VOĐENJU UPISNIKA O MARKAMA DUHANSKIH PROIZVODA TE UPISNIKA O UVOZNICIMA I IZVOZNICIMA DUHANA I DUHANSKIH PROIZVODA

Članak 1.

Ukida se Pravilnik o vođenju upisnika o markama duhanskih
proizvoda te upisnika o uvoznicima i izvoznicima duhana i duhanskih
proizvoda (»Narodne novine«, br. 3/00).

Članak 2.

Ovaj Pravilnik stupa na snagu osmog dana od dana objave u »Narodnim
novinama«.

Klasa: 011-02/00-01/39
Urbroj: 525-1-00-1
Zagreb, 2. svibnja 2000.

Ministar
**mr. sc. Božidar Pankretić,** v. r.

Pravilnik, NN 47/2000-1074
## Pravilnik o izmjeni Pravilnika o razvrstavanju i kategorizaciji luka nautičkog turizma

### NN 47/2000 (5.5.2000.), Pravilnik o izmjeni Pravilnika o razvrstavanju i kategorizaciji luka nautičkog turizma

# MINISTARSTVO TURIZMA

**1075**

Na temelju odredbi članka 55. stavka 4. Zakona o turističkoj
djelatnosti (»Narodne novine«, broj 8/96 i 76/98), ministar
turizma donosi

## PRAVILNIK

### O IZMJENI PRAVILNIKA O RAZVRSTAVANJU I KATEGORIZACIJI LUKA NAUTIČKOG TURIZMA

Članak 1.

U Pravilniku o razvrstavanju i kategorizaciji luka nautičkog
turizma (»Narodne novine« br. 142/99) članak
36. mijenja se i glasi:

»(1) Postojeće luke nautičkog turizma moraju
se uskladiti s odredbama ovog Pravilnika do 1. prosinca 2000.
godine.

(2) Postojeće luke nautičkog turizma, dok se ne usklade
s odredbama ovog Pravilnika, mogu poslovati sukladno minimalnim
uvjetima odnosno kategorijama utvrđenim po ranije važećim
propisima.«

Članak 2.

Ovaj Pravilnik stupa na snagu osmog dana od dana objave u »Narodnim
novinama«.

Klasa: 011-01/00-01/31
Urbroj: 529-4/00-1
Zagreb, 2. svibnja 2000.

Ministrica
**Pave Župan Rusković,** v. r.

Pravilnik, NN 47/2000-1075
## Pravilnik o izmjenama Pravilnika o ortopedskim i drugim pomagalima

### NN 47/2000 (5.5.2000.), Pravilnik o izmjenama Pravilnika o ortopedskim i drugim pomagalima

# HRVATSKI ZAVOD ZA ZDRAVSTVENO OSIGURANJE

**1076**

Na osnovi članka 16. i 17., a u svezi s člankom
104. Zakona o zdravstvenom osiguranju (»Narodne novine«,
broj 1/97 - pročišćeni tekst, 109/97, 13/98,
88/98, 10/99 i 34/99) i članka 14. točke 10. Statuta
Hrvatskog zavoda za zdravstveno osiguranje (»Narodne novine«,
broj 1/94), Upravno vijeće Hrvatskog zavoda za zdravstveno
osiguranje, na 2. sjednici održanoj 18. travnja 2000. godine,
donijelo je

## PRAVILNIK

### O IZMJENAMA PRAVILNIKA O ORTOPEDSKIM I DRUGIM POMAGALIMA

Članak 1.

U Pravilniku o ortopedskim i drugim pomagalima (»Narodne
novine«, broj 108/96, 13/97, 92/98, 97/98, 104/98, 165/98,
34/99, 73/99, 114/99, 129/99 i 18/00) u Popisu iz članka
3. stavke 1., koji je sastavni dio Pravilnika, pod rednim brojem
651. u stupcu 12. »Jedinična vrijednost pomagala izražena
u kunama« broj: »1,08« zamjenjuje se brojem: »1,16«,
a u stupcu 13. »Ukupna vrijednost pomagala izražena
u kunama« broj: »108,00« zamjenjuje se brojem:
»116,00«

- pod rednim brojem 652. u stupcu 12. »Jedinična vrijednost
pomagala izražena u kunama« broj: »1,08« zamjenjuje
se brojem: »1,16«, a u stupcu 13. »Ukupna vrijednost
pomagala izražena u kunama« broj: »950,40«
zamjenjuje se brojem: »1.020,80«

- pod rednim brojem 655. u stupcu 12. »Jedinična vrijednost
pomagala izražena u kunama« broj: »1,18« zamjenjuje
se brojem: »1,26«, a u stupcu 13. »Ukupna vrijednost
pomagala izražena u kunama« broj: »885,00«
zamjenjuje se brojem: »945,00«.

Članak 2.

Ovaj Pravilnik stupa na snagu osmog dana nakon objave u »Narodnim
novinama«.

Klasa: 025/04/00-01/50
Urbroj: 338-01-04-00-1
Zagreb, 18. travnja 2000.

Predsjednik
Upravnog vijeća Hrvatskog zavoda za zdravstveno osiguranje
**mr. sc. Ivan Drpić,** v. r.

Pravilnik, NN 47/2000-1076
## Pravilnik o izmjenama i dopunama Pravilnika o sudu časti pri Hrvatskoj gospodarskoj komori

### NN 47/2000 (5.5.2000.), Pravilnik o izmjenama i dopunama Pravilnika o sudu časti pri Hrvatskoj gospodarskoj komori

# HRVATSKA GOSPODARSKA KOMORA

**1077**

Na temelju članka 18. Zakona o Hrvatskoj gospodarskoj komori
(»Narodne novine«, br. 66/91 i 73/91) i članka
21. točka 1. podtočka 3. Statuta Hrvatske gospodarske
komore (»Narodne novine«, br. 11/94 - pročišćeni
tekst, 108/95 i 19/96), Skupština Hrvatske gospodarske komore
na 1. sjednici 27. travnja 2000. godine donijela je

## PRAVILNIK

### O IZMJENAMA I DOPUNAMA PRAVILNIKA O SUDU ČASTI PRI HRVATSKOJ GOSPODARSKOJ KOMORI

Članak 1.

U Pravilniku o Sudu časti pri Hrvatskoj gospodarskoj komori
(»Narodne novine«, br. 15/89 i 69/91) u članku
18. iza stavka 1. dodaje se novi stavak 2. koji glasi:

»Nakon primitka prijave tajnik suda poziva stranke u sporu
na saslušanje u prethodnom postupku, radi pokušaja mirnog
rješenja nastalog spora. Ako mirenje nije uspjelo, postupak
će se nastaviti pred prvostupanjskim vijećem Suda
časti.«

Članak 2.

U članku 21. stavak 3. riječ »tuženik«
zamjenjuje se riječi »prijavljeni«.

Članak 3.

Članci 23., 24. i 25. brišu se.

Članak 4.

Članak 26. mijenja se i glasi:

»Postupak pred Sudom časti pokreće se prijavom.

Prijava se može podnijeti u roku od tri mjeseca od dana saznanja
za učinjenu povredu i učinioca, a najkasnije u roku
od šest mjeseci od dana kada je povreda učinjena.

Uz prijavu treba priložiti dokumente kojima se dokazuju navodi
prijave. Ukoliko je prijava nerazumljiva ili ne sadrži sve
što je potrebno da bi se po njoj moglo postupiti, Sud će
podnosioca pozvati da prijavu dopuni odnosno ispravi u određenom
roku.

Ako podnosilac prijave ne postupi po nalogu suda, tajništvo
će prijavu odbaciti.«

Članak 5.

Članci 27., 28., 29. i 30. brišu se.

Članak 6.

Članak 32. mijenja se i glasi:

»Prije zaključenja glavne rasprave predsjednik vijeća
daje riječ strankama odnosno njihovim zastupnicima.«

Članak 7.

Članak 33. mijenja se i glasi:

»U presudi Sud odlučuje da li je prijavljeni odgovoran
za djelo koje mu se stavlja na teret ili ga se oslobađa od
odgovornosti.«

Članak 8.

U članku 34. stavak 2. briše se.

Članak 9.

Članci 39. i 40. brišu se.

Članak 10.

U članku 41. stavak 1. riječ »tuženik«
zamjenjuje se riječi »prijavljenom«, a u stavku
3. istog članka riječ »tuženika«
zamjenjuje se riječi »prijavljenog«.

Članak 11.

U članku 43. riječ »tuženiku« zamjenjuje
se riječi »prijavljenom.«

Članak 12.

Ovaj Pravilnik stupa na snagu osmoga dana nakon objave u »Narodnim
novinama«.

Broj: I-55/82/5-2000
Zagreb, 27. travnja 2000.

Predsjednik
**Nadan Vidošević,** v. r.

Pravilnik, NN 47/2000-1077
## Odluka o imenovanju predsjednika, potpredsjednika i članova predsjedništva stalnog izbranog sudišta pri Hrvatskoj gospodarskoj komori

### NN 47/2000 (5.5.2000.), Odluka o imenovanju predsjednika, potpredsjednika i članova predsjedništva stalnog izbranog sudišta pri Hrvatskoj gospodarskoj komori

# HRVATSKA GOSPODARSKA KOMORA

**1078**

Na temelju članka 5. stavak 1. Pravilnika o stalnom izbranom
sudištu pri Hrvatskoj gospodarskoj komori (»Narodne
novine«, broj 113/93 - pročišćeni tekst
i 84/96), Upravni odbor Hrvatske gospodarske komore na 12. sjednici
27. travnja 2000. donio je

## ODLUKU

### O IMENOVANJU PREDSJEDNIKA, POTPREDSJEDNIKA I ČLANOVA PREDSJEDNIŠTVA STALNOG IZBRANOG SUDIŠTA PRI HRVATSKOJ GOSPODARSKOJ KOMORI

I. U predsjedništvo Stalnog izbranog sudišta pri Hrvatskoj
gospodarskoj komori imenuju se:

*- predsjednik*

1. prof. dr. SINIŠA TRIVA, akademik HAZU

*- potpredsjednici*

2. prof. dr. MIHAJLO DIKA, redoviti profesor Pravnog fakulteta
u Zagrebu

3. prof. dr. KREŠIMIR SAJKO, redoviti profesor Pravnog fakulteta
u Zagrebu

*- članovi*

4. mr. sc. MILJENKO GIUNIO, pomoćnik glavnog direktora »Metalmineral«
d.d. u Zagrebu

5. DRAŽENKA MENIČANIN, glavni tajnik Hrvatske gospodarske
komore u Zagrebu

6. NIKOLA RADIĆ, tajnik Suda časti pri Hrvatskoj
gospodarskoj komori u Zagrebu

7. doc. dr. HRVOJE SIKIRIĆ, docent Pravnog fakulteta u Zagrebu

8. dr. PETAR SINDIČIĆ, tajnik Hrvatske obrtničke
komore u Zagrebu

9. ARNO VIČIĆ, odvjetnik u Zagrebu.

II. Ovom Odlukom stavlja se izvan snage Odluka o imenovanju članova
Predsjedništva Stalnog izbranog sudišta pri Hrvatskoj
gospodarskoj komori (»Narodne novine«, broj 53/96).

Broj: I-55/81/8-2000
Zagreb, 27. travnja 2000.

Predsjednik
**Nadan Vidošević,** v. r.

Odluka, NN 47/2000-1078
## Dopuna Liste arbitara u postupcima bez međunarodnog elementa pred Stalnim izbranim sudištem pri Hrvatskoj gospodarskoj komori

### NN 47/2000 (5.5.2000.), Dopuna Liste arbitara u postupcima bez međunarodnog elementa pred Stalnim izbranim sudištem pri Hrvatskoj gospodarskoj komori

# HRVATSKA GOSPODARSKA KOMORA

**1079**

Na temelju članka 5. stavka 3. Pravilnika o Stalnom izbranom
sudištu pri Hrvatskoj gospodarskoj komori (»Narodne
novine«, broj 113/93 - pročišćeni tekst
i 84/96), Upravni odbor Hrvatske gospodarske komore na 12. sjednici
27. travnja 2000. utvrdio je

## DOPUNU LISTE ARBITARA

### U POSTUPCIMA BEZ MEĐUNARODNOG ELEMENTA PRED STALNIM IZBRANIM SUDIŠTEM PRI HRVATSKOJ GOSPODARSKOJ KOMORI

U Listi arbitara u postupcima bez međunarodnog elementa pred
Stalnim izbranim sudištem pri Hrvatskoj gospodarskoj komori
(»Narodne novine«, broj 130/97) dodaju se pod rednim
brojevima 91. do 94. sljedeće osobe:

»91. Crnić dr. Jadranko, sudac Ustavnog suda u mirovini,
Josipa Zorića 28, Dugo Selo

92. Petrović dr. Siniša, docent, Pravni fakultet, Trg
maršala Tita 14, Zagreb

93. Simonetti dr. Petar, profesor, Pravni fakultet, Hahlić
6, Rijeka

94. Žuvela Mladen, sudac Ustavnog suda u mirovini, Savska
cesta 1a, Zagreb.«

Broj: I-55/81/6-2000.
Zagreb, 27. travnja 2000.

Predsjednik
**Nadan Vidošević,** v. r.

Ostalo, NN 47/2000-1079
## Dopuna Liste arbitara u postupcima s međunarodnim elementom pred Stalnim izbranim sudištem pri Hrvatskoj gospodarskoj komori

### NN 47/2000 (5.5.2000.), Dopuna Liste arbitara u postupcima s međunarodnim elementom pred Stalnim izbranim sudištem pri Hrvatskoj gospodarskoj komori

# HRVATSKA GOSPODARSKA KOMORA

**1080**

Na temelju članka 5. stavka 3. Pravilnika o Stalnom izbranom
sudištu pri Hrvatskoj gospodarskoj komori (»Narodne
novine«, broj 113/93 - pročišćeni tekst
i 84/96), Upravni odbor Hrvatske gospodarske komore na 12. sjednici
27. travnja 2000. utvrdio je

## DOPUNU LISTE ARBITARA

### U POSTUPCIMA S MEĐUNARODNIM ELEMENTOM PRED STALNIM IZBRANIM SUDIŠTEM PRI HRVATSKOJ GOSPODARSKOJ KOMORI

I. U Listi arbitara u postupcima s međunarodnim elementom
pred Stalnim izbranim sudištem pri Hrvatskoj gospodarskoj
komori (»Narodne novine«, broj 130/97) dodaju se pod
rednim brojevima 48. do 53. *(Hrvatski državljani)*
sljedeće osobe:

»48. Crnić dr. Jadranko, sudac Ustavnog suda u mirovini,
Josipa Zorića 28, Dugo Selo

49. Gudlin Vladimir, sudac u mirovini, Rogićeva 23, Zagreb

50. Petrović dr. Siniša, docent, Pravni fakultet, Trg
maršala Tita 14, Zagreb

51. Simonetti dr. Petar, profesor, Pravni fakultet, Hahlić
6, Rijeka

52. Slakoper dr. Zvonimir, docent, Ekonomski fakultet, Trg Johna
Kennedyja 6, Zagreb

53. Žuvela Mladen, sudac Ustavnog suda u mirovini, Savska
cesta 1a, Zagreb.«

II. U Listi arbitara u postupcima s međunarodnim elementom
pred Stalnim izbranim sudištem pri Hrvatskoj gospodarskoj
komori (»Narodne novine«, broj 130/97) dodaje se pod
rednim brojem 46. *(Strani državljani)* sljedeća
osoba:

»46. Erauw, dr. Johan A., Law School, Universiteitstraat
4, B-9000 Gent, Belgija.«

Broj: I-55/81/7-2000.
Zagreb, 27. travnja 2000.

Predsjednik
**Nadan Vidošević,** v. r.

Ostalo, NN 47/2000-1080
## Rješenje o produljenju dozvole za obavljanje poslova ovlaštenog posrednika pri trgovini vrijednosnim papirima Mladenu Ostričkom iz Varaždina

### NN 47/2000 (5.5.2000.), Rješenje o produljenju dozvole za obavljanje poslova ovlaštenog posrednika pri trgovini vrijednosnim papirima Mladenu Ostričkom iz Varaždina

# KOMISIJA ZA VRIJEDNOSNE PAPIRE REPUBLIKE HRVATSKE

**1081**

Na temelju odredbi članka 12. stavka 1. točka 2.,
te članka 35. stavka 2. i 3. Zakona o izdavanju i prometu
vrijednosnim papirima (»Narodne novine« 107/95 i 142/98,
dalje: Zakon), i odredbi članka 14. Pravilnika o uvjetima
i postupku izdavanja dozvola društvu za poslovanje vrijednosnim
papirima i ovlaštenom posredniku za obavljanje poslova trgovine
vrijednosnim papirima (»Narodne novine« 56/97, dalje:
Pravilnik), Komisija za vrijednosne papire Republike Hrvatske
(dalje: Komisija), na zahtjev Mladena Ostričkog iz Varaždina,
Zagrebačka 212, podnesen dana 13. travnja 2000. godine,
za produljenje dozvole za obavljanje poslova ovlaštenog posrednika
pri trgovini vrijednosnim papirima, na sjednici održanoj
20. travnja 2000. godine, donijela je sljedeće

## RJEŠENJE

1. Mladenu Ostričkom iz Varaždina, Zagrebačka
212, JMBG: 2201950320004, produljuje se dozvola za obavljanje
poslova ovlaštenog posrednika pri trgovini vrijednosnim papirima.

2. Dozvola se produljuje na rok od 1 (jedne) godine, do zaključno
20. travnja 2001. godine.

3. Ovo rješenje upisuje se u Registar izdanih dozvola za
obavljanje poslova ovlaštenog posrednika pri trgovini vrijednosnim
papirima s danom upisa 20. travnja 2000. godine pod rednim brojem
69 (šezdeset devet).

4. Ovo rješenje objavit će se u »Narodnim novinama«.

Klasa: UP/I-450-08/00-01/39
Urbroj: 567-03/00-02
Zagreb, 20. travnja 2000.

Predsjednik Komisije
**Ivica Smiljan,** v. r.

Rješenje, NN 47/2000-1081
## Rješenje o produljenju dozvole za obavljanje poslova ovlaštenog posrednika pri trgovini vrijednosnim papirima Draženu Vidmanu iz Ivanca

### NN 47/2000 (5.5.2000.), Rješenje o produljenju dozvole za obavljanje poslova ovlaštenog posrednika pri trgovini vrijednosnim papirima Draženu Vidmanu iz Ivanca

# KOMISIJA ZA VRIJEDNOSNE PAPIRE REPUBLIKE HRVATSKE

**1082**

Na temelju odredbi članka 12. stavka 1. točka 2.,
te članka 35. stavka 2. i 3. Zakona o izdavanju i prometu
vrijednosnim papirima (»Narodne novine« 107/95 i 142/98,
dalje: Zakon), i odredbi članka 14. Pravilnika o uvjetima
i postupku izdavanja dozvola društvu za poslovanje vrijednosnim
papirima i ovlaštenom posredniku za obavljanje poslova trgovine
vrijednosnim papirima (»Narodne novine«, 56/97, dalje:
Pravilnik), Komisija za vrijednosne papire Republike Hrvatske
(dalje: Komisija), na zahtjev Dražena Vidmana iz Ivanca,
V. Nazora 77, podnesen dana 11. travnja 2000. godine, za produljenje
dozvole za obavljanje poslova ovlaštenog posrednika pri trgovini
vrijednosnim papirima, na sjednici održanoj dana 20. travnja
2000. godine, donijela je sljedeće

## RJEŠENJE

1. Draženu Vidmanu iz Ivanca, V. Nazora 77, JMBG: 1203967321003,
produljuje se dozvola za obavljanje poslova ovlaštenog posrednika
pri trgovini vrijednosnim papirima.

2. Dozvola se produljuje na rok od 1 (jedne) godine, do zaključno
20. travnja 2001. godine.

3. Ovo rješenje upisuje se u Registar izdanih dozvola za
obavljanje poslova ovlaštenog posrednika pri trgovini vrijednosnim
papirima s danom upisa 20. travnja 2000. godine pod rednim brojem
4 (četiri).

4. Ovo rješenje objavit će se u »Narodnim novinama«.

Klasa: UP/I-450-08/00-01/37
Urbroj: 567-03/00-02
Zagreb, 20. travnja 2000.

Predsjednik Komisije
**Ivica Smiljan,** v. r.

Rješenje, NN 47/2000-1082
## Rješenje o izdavanju dozvole za obavljanje poslova ovlaštenog posrednika pri trgovini vrijednosnim papirima Marijanu Radiću iz Poreča

### NN 47/2000 (5.5.2000.), Rješenje o izdavanju dozvole za obavljanje poslova ovlaštenog posrednika pri trgovini vrijednosnim papirima Marijanu Radiću iz Poreča

# KOMISIJA ZA VRIJEDNOSNE PAPIRE REPUBLIKE HRVATSKE

**1083**

Na temelju odredbi članka 12. stavka 1. točka 2.
te članka 35. stavka 2. i 3. Zakona o izdavanju i prometu
vrijednosnim papirima (»Narodne novine« 107/95 i 142/98,
dalje: Zakon), i odredbi članka 13. Pravilnika o uvjetima
i postupku izdavanja dozvola društvu za poslovanje vrijednosnim
papirima i ovlaštenom posredniku za obavljanje poslova trgovine
vrijednosnim papirima (»Narodne novine« 56/97, dalje:
Pravilnik), Komisija za vrijednosne papire Republike Hrvatske
(dalje: Komisija), na zahtjev Marijana Radića iz Poreča,
D. Trinajstića 12, podnesen 12. travnja 2000. godine, za
izdavanje dozvole za obavljanje poslova ovlaštenog posrednika
pri trgovini vrijednosnim papirima, na sjednici održanoj
20. travnja 2000. godine, donijela je sljedeće

## RJEŠENJE

1. Marijanu Radiću iz Poreča, D. Trinajstića
12, JMBG: 2408960362906 izdaje se dozvola za obavljanje poslova
ovlaštenog posrednika pri trgovini vrijednosnim papirima.

2. Dozvola vrijedi od dana izdavanja, a izdaje se na rok od 1
godine, do zaključno 20. travnja 2001. godine.

3. Ovo rješenje se upisuje u Registar izdanih dozvola za
obavljanje poslova ovlaštenog posrednika pri trgovini vrijednosnim
papirima s danom upisa 20. travnja 2000. godine pod rednim brojem
43.

4. Ovo rješenje objavit će se u »Narodnim novinama.«

Klasa: UP/I-450-08/00-01/38
Urbroj: 567-03/00-02
Zagreb, 20. travnja 2000.

Predsjednik Komisije
**Ivica Smiljan,** v. r.

Rješenje, NN 47/2000-1083
## Rješenje o izdavanju dozvole za obavljanje poslova ovlaštenog posrednika pri trgovini vrijednosnim papirima Draženu Ostroškom iz Varaždina

### NN 47/2000 (5.5.2000.), Rješenje o izdavanju dozvole za obavljanje poslova ovlaštenog posrednika pri trgovini vrijednosnim papirima Draženu Ostroškom iz Varaždina

# KOMISIJA ZA VRIJEDNOSNE PAPIRE REPUBLIKE HRVATSKE

**1084**

Na temelju odredbi članka 12. stavka 1. točka 2.
te članka 35. stavka 2. i 3. Zakona o izdavanju i prometu
vrijednosnim papirima (»Narodne novine« 107/95 i 142/98,
dalje: Zakon), i odredbi članka 13. Pravilnika o uvjetima
i postupku izdavanja dozvola društvu za poslovanje vrijednosnim
papirima i ovlaštenom posredniku za obavljanje poslova trgovine
vrijednosnim papirima (»Narodne novine« 56/97, dalje:
Pravilnik), Komisija za vrijednosne papire Republike Hrvatske
(dalje: Komisija), na zahtjev Dražena Ostroškog iz Varaždina,
Zagrebačka 180, podnesen 13. travnja 2000. godine, za izdavanje
dozvole za obavljanje poslova ovlaštenog posrednika pri trgovini
vrijednosnim papirima, na sjednici održanoj 20. travnja 2000.
godine, donijela je sljedeće

## RJEŠENJE

1. Draženu Ostroškom iz Varaždina, Zagrebačka
180, JMBG: 2806960320044 izdaje se dozvola za obavljanje poslova
ovlaštenog posrednika pri trgovini vrijednosnim papirima.

2. Dozvola vrijedi od dana izdavanja, a izdaje se na rok od jedne
godine, do zaključno 20. travnja 2001. godine.

3. Ovo rješenje se upisuje u Registar izdanih dozvola za
obavljanje poslova ovlaštenog posrednika pri trgovini vrijednosnim
papirima s danom upisa 20. travnja 2000. godine pod rednim brojem
29.

4. Ovo rješenje objavit će se u »Narodnim novinama«.

Klasa: UP/I-450-08/00-01/40
Urbroj: 567-03/00-02
Zagreb, 20. travnja 2000.

Predsjednik Komisije
**Ivica Smiljan,** v. r.

Rješenje, NN 47/2000-1084
## Rješenje o odobrenju Odluke o izmjeni Pravilnika o uvjetima za uvrštenje u kotaciju tržišta Varaždinskom tržištu vrijednosnica d.d. Varaždin

### NN 47/2000 (5.5.2000.), Rješenje o odobrenju Odluke o izmjeni Pravilnika o uvjetima za uvrštenje u kotaciju tržišta Varaždinskom tržištu vrijednosnica d.d. Varaždin

# KOMISIJA ZA VRIJEDNOSNE PAPIRE REPUBLIKE HRVATSKE

**1085**

Temeljem odredbi članka 43. stavak 4., te članka
60. stavak 3. Zakona o izdavanju i prometu vrijednosnim papirima
(»Narodne novine«, broj 107/95 i 142/98, dalje: Zakon),
Komisija za vrijednosne papire Republike Hrvatske (dalje: Komisija),
na zahtjev Varaždinskog tržišta vrijednosnica d.
d. Varaždin, Kapucinski trg 2/I, u predmetu Odluka o izmjeni
Pravilnika o uvjetima za uvrštenje u kotaciju tržišta,
na sjednici održanoj 20. travnja 2000. godine donijela je
sljedeće

## RJEŠENJE

1. Varaždinskom tržištu vrijednosnica d. d. Varaždin,
Kapucinski trg 2/I, odobrava se Odluka o izmjeni Pravilnika o
uvjetima za uvrštenje u kotaciju tržišta.

2. Ovo rješenje objavit će se u »Narodnim novinama«.

Klasa: UP/I-450-08/00-01/34
Urbroj: 567-03/00-02
Zagreb, 20. travnja 2000.

Predsjednik Komisije
**Ivica Smiljan,** v. r.

Rješenje, NN 47/2000-1085
## Odluka o osnivanju i imenovanju članova Radne skupine Predsjednika Republike za izradu prijedloga strategije razvitka agrara i područja od posebne državne skrbi

### NN 48/2000 (11.5.2000.), Odluka o osnivanju i imenovanju članova Radne skupine Predsjednika Republike za izradu prijedloga strategije razvitka agrara i područja od posebne državne skrbi

# PREDSJEDNIK REPUBLIKE HRVATSKE

**1086**

Na temelju odredbe članka 106. Ustava Republike Hrvatske,
donosim

## ODLUKU

### O OSNIVANJU I IMENOVANJU ČLANOVA RADNE SKUPINE PREDSJEDNIKA REPUBLIKE ZA IZRADU PRIJEDLOGA STRATEGIJE RAZVITKA AGRARA I PODRUČJA OD POSEBNE DRŽAVNE SKRBI

I.

Osniva se Radna skupina Predsjednika Republike za izradu prijedloga
strategije razvitka agrara i područja od posebne državne
skrbi (u daljnjem tekstu: Radna skupina).

II.

Imenuje se Radna skupina u sljedećem sastavu:

ANTUN DEBRECIN, dipl. ing., predsjednik Radne skupine,

DUBRAVKO MIKULIĆ, dr. vet. med., član Radne skupine,

dr. sc. HRVATIN ĆOSIĆ, član Radne skupine,

mr. sc. STIPAN BILIĆ, član Radne skupine,

dr. sc. ĐORDANO PERŠURIĆ, član Radne skupine,

mr. sc. MIRO KUČIĆ, član Radne skupine,

IVAN BALOG, dipl. iur., član Radne skupine i

DRAGO PACEK, dipl. ing. član Radne skupine.

III.

Radna skupina osniva se radi razmatranja i analize postojećeg
stanja agrara i područja od posebne državne skrbi
u Republici Hrvatskoj i predlaganje strategije razvitka agrara
i područja od posebne državne skrbi u Republici Hrvatskoj.

IV.

Radna skupina dužna je izraditi prijedlog strategije razvitka
agrara i područja od posebne državne skrbi u roku
od 30 dana od dana osnivanja i imenovanja Radne skupine.

V.

Ova odluka stupa na snagu danom donošenja.

Broj: 01-081-00-1272/1
Zagreb, 8. svibnja 2000.

Predsjednik
Republike Hrvatske
**Stjepan Mesić,** v. r.

Odluka, NN 48/2000-1086
## Uredba o dopuni Uredbe za provedbu carinskog zakona

### NN 48/2000 (11.5.2000.), Uredba o dopuni Uredbe za provedbu carinskog zakona

# VLADA REPUBLIKE HRVATSKE

**1088**

Na temelju članka 13., članka 20. stavka 2., članka
27., članka 48., članka 69., članka 73. stavka
2., članka 78. stavka 3., članka 81. stavka 4.,
članka 84. stavka 3., članka 88. stavaka 1. i 5.,
članka 97., članka 107. stavka 2., članka
110. stavka 3., članka 129. stavka 4., članka 139.,
članka 149., članka 150. stavka 2., članka
169. stavka 3., članka 179. stavka 4., članka 181.
stavka 4., članka 185. stavaka 3. i 5., članka 187.
stavka 4., članka 189., članka 194. stavka 3., članka
221. stavka 5., članka 226. stavka 3., članka 229.
stavka 3., članka 235., članka 236. i članka
257. stavka 2. Carinskog zakona (»Narodne novine«, br.
78/99 i 94/99), Vlada Republike Hrvatske je na sjednici održanoj
5. svibnja 2000. godine, donijela

## UREDBU

### O DOPUNI UREDBE ZA PROVEDBU CARINSKOG ZAKONA

Članak 1.

U Uredbi za provedbu Carinskog zakona (»Narodne novine«,
broj 144/99), iza članka 654. dodaje se novi članak
654a., koji glasi:

»Članak 654a.

Iznimno od članka 151. stavka 1. Carinskog zakona, za plovila
privremeno uvezena u komercijalne svrhe, izvan razdoblja pune
turističke sezone (od 1. lipnja do 31. kolovoza 2000. godine)
obračunat će se carina samo za dane njihove efektivne
uporabe u komercijalne svrhe.

Ovlašćuje se ministar financija da, po pribavljenoj
suglasnosti ministra turizma, propiše postupak i način
obračuna carine, sukladno stavku 1. ovoga članka.«.

Članak 2.

Ova Uredba stupa na snagu danom objave u »Narodnim novinama«.

Klasa: 413-01/98-02/04
Urbroj: 5030116-00-5
Zagreb, 5. svibnja 2000.

Potpredsjednik,
zamjenik predsjednika
**dr. sc. Goran Granić,** v. r..

Uredba, NN 48/2000-1088